หุ้นโซลปิดลบ 0.06% วิตกข่าวศาลออกหมายจับรองปธ. “ซัมซุง”
หุ้นโซลปิดลบ 0.06% วิตกข่าวศาลออกหมายจับรองปธ. "ซัมซุง"
17 ก.พ. 2560

ดัชนีคอมโพสิตตลาดหุ้นเกาหลีใต้ปิดลบในวันนี้ เนื่องจากนักลงทุนมีความวิตก หลังศาลเกาหลีใต้ได้อนุมัติออกหมายจับนายลี แจ ยัง รองประธานบริษัทซัมซุง กรุ๊ป กลุ่มธุรกิจครอบครัวขนาดใหญ่ที่สุดของประเทศ เหตุพัวพันในคดีติดสินบนอันอื้อฉาวที่ทำให้อดีตประธานาธิบดีปาร์ค กึน เฮ ต้องถูกถอดถอนออกจากตำแหน่ง
ดัชนีคอมโพสิตตลาดหุ้นเกาหลีใต้ (KOSPI) ลดลง 1.26 จุด หรือ -0.06% ปิดที่ 2,080.58 จุด โดยมีปริมาณการซื้อขายปานกลาง 296 ล้านหุ้น มูลค่า 4.27 ล้านล้านวอน (3.73 พันล้านดอลลาร์) โดยมีหุ้นบวกมากกว่าหุ้นลบในสัดส่วน 403 ต่อ 389